Ondersoek in skokkende robwelpie-videosaak byna afgehandel - First with the News
Die opspraakwekkende robwelpie-videosaak van brutale dieremishandeling waarin 'n robwelpie genadeloos en skynbaar vir die pret gemartel en mishandel is op 'n visserboot in Velddrif, is in 'n gevorderde, maar sensitiewe stadium van ondersoek.
Die gru-video waarin duidelik gesien en gehoor kan word hoe twee jong mans lag, vloek en beurtelings die hulpelose welpie met 'n skerp voorwerp op die snoet kap en teen die boot vasslaan en gooi, het landwyd opslae op sosiale mediaplatforms en in hoofstroomkoerante gemaak – veral weens die gevoellose wreedheid daarvan. Die video is intussen van die internet verwyder hangende 'n omvattende ondersoek waarby drie verskillende departemente benewens die SAPD betrokke is.
Hulle sal waarskynlik op verskeie klagte van die oortreding van die onderskeie departemente se wetgewing verskyn.